b'\n_START_ARTICLE_\nR\xc3\xb8dk\xc3\xa5l\n_START_SECTION_\nBeskrivelse\n_START_PARAGRAPH_\nI sur jord vil bladene farves r\xc3\xb8de mens de vil farves bl\xc3\xa5 i neutral jord. Dette kan forklare at den samme plante er forskelligt farvet rundt omkring i verden._NEWLINE_Saften fra r\xc3\xb8dk\xc3\xa5l kan bruges som en naturlig omend primitiv indikator for pH-v\xc3\xa6rdi, da syre vil farve saften r\xc3\xb8d. Hvis syren er liges\xc3\xa5 som fx i kulsyrer (der findes i sodavand) opn\xc3\xa5s en lilla farve. En neutral p\xc3\xa5virkning vil lade den beholde den bl\xc3\xa5 farve, en svag base vil farve den gr\xc3\xb8n, og en st\xc3\xa6rk base som Natriumhydroxid (som fx flydende afl\xc3\xb8bsrens) vil farve saften gul._NEWLINE_Ved kogning vil r\xc3\xb8dk\xc3\xa5len normalt farves bl\xc3\xa5. Derfor tilf\xc3\xb8jes typisk eddike, for at beholde den r\xc3\xb8de farve.'